เป็นหูดหงอนไก่มาประมาณ2 อาทิตย์แล้ว แต่ไม่ได้มีเพศสัมพันธ์มา 7 เดือน อยู่ๆก็รู้สึกเจ็บคันๆ เลยเกาจนเป็นเนื้อออกมาแบบหูดหงอนไก่ มีวิธีการรักษาไหมคะ มียาตัวไหนที่สามารถช่วยได้บ้างไหมคะ
สวัสดีค่ะ หูดหงอนไก่ที่อวัยวะเพศเป็นโรคติดต่อทางเพศสัมพันธ์ที่เกิดจากเชื้อฮิวแมน แปปิโลมาไวรัส โดยสามารถเกิดได้ทั้งชายและหญิง โดยอาการที่เห็นได้ชัดคือติ่งเนื้อที่มีลักษณะขรุขระ และมักขึ้นที่บริเวณอวัยวะเพศหรือทวารหนักการรักษามีทั้งการทายา การจี้ออก การผ่าตัด โดยหากขนาดของหูดไม่ใหญ่มากนัก แพทย์จะสั่งยาชนิดทาให้ผู้ป่วยใช้ทาบรรเทาอาการและช่วยให้หูดหงอนไก่หลุดออกไป การใช้ยาที่เป็นกรดจี้ก็คือเป็นการรักษาด้วยยาเช่นกัน ใช้เวลาประมาณ 4-6 สัปดาห์จึงจะเห็นผล โดยยาที่ใช้เช่น ยาโพโดฟีโลทอกซิน ยาไตรคลอโรเซติกแอซิด ยาอิมิควิโมด หากรักษาด้วยยาไม่ดีขึ้น แพทย์อาจใช้วิธีจี้หรือผ่าตัดเอาออกต่อไปแนะนำพบแพทย์เพื่อประเมินความรุนแรงของโรคและวางแผนการรักษาร่วมกันอีกครั้งค่ะ